Goeie nuus: Een van Gauteng se mees gesoekte skelms vasEen van Gauteng se mees gesoekte misdadigers, Thando Mvelazi, is agter tralies, berig iafrica.com. Die polisie het bevestig dat Mvelazi een van ses mans is wat Woensdag in ŉ spesiale operasie in hegtenis geneem is. Hy word verbind met verskeie OTM-rowe regdeur die land en die moord op twee polisiebeamptes. Lede van die Valke het gedurende die operasie beslag gelê op R5-gewere, ŉ AK47, ŉ gekaapte motor, plofstof en ŉ blou lig en sirene. Die polisie soek reeds sedert 2011 na Mvelazi. Die 29-jarige misdadiger is vroeg Woensdagoggend in Soweto in hegtenis geneem. Die verdagtes sal binnekort in die hof verskyn.